title: 2012/776/: Padomes Lēmums ( 2012. gada 6. decembris ) par nostāju, kas Eiropas Savienības vārdā jāieņem Asociācijas padomē, kura nodibināta ar Nolīgumu, ar ko izveido asociāciju starp Eiropas Ekonomikas kopienu un Turciju attiecībā uz sociālā nodrošinājuma sistēmu koordinēšanas noteikumu pieņemšanu

text:
               13.12.2012

               LV

               Eiropas Savienības Oficiālais Vēstnesis

               L 340/19

         PADOMES LĒMUMS
   (2012. gada 6. decembris)
   par nostāju, kas Eiropas Savienības vārdā jāieņem Asociācijas padomē, kura nodibināta ar Nolīgumu, ar ko izveido asociāciju starp Eiropas Ekonomikas kopienu un Turciju attiecībā uz sociālā nodrošinājuma sistēmu koordinēšanas noteikumu pieņemšanu
   (2012/776/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 48. pantu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Nolīgumā, ar ko izveido asociāciju starp Eiropas Ekonomikas kopienu un Turciju (1) (“Nolīgums”), un Nolīguma 1970. gada 23. novembra papildprotokolā (2) (“Papildprotokols”) ir paredzēts pakāpeniski nodrošināt darba ņēmēju brīvu pārvietošanos starp Savienību un Turciju.

               (2)

               Nolīguma 9. pantā ir paredzēts jebkādas ar valstspiederību saistītas diskriminācijas aizliegums šā Nolīguma darbības jomā.

               (3)

               Papildprotokola 39. pantā ir paredzēts, ka Asociācijas padomei jāpieņem sociālās nodrošināšanas pasākumi attiecībā uz tādiem darba ņēmējiem ar Turcijas valstspiederību, kas pārvietojas Savienībā, un viņu ģimenēm, kas dzīvo Savienībā.

               (4)

               Pirmais solis Papildprotokola 39. panta un Nolīguma 9. panta īstenošanā sociālā nodrošinājuma jomā bija Lēmuma Nr. 3/80 par Eiropas Kopienu dalībvalstu sociālā nodrošinājuma sistēmu piemērošanu darba ņēmējiem no Turcijas un viņu ģimenes locekļiem (3) (“Lēmums Nr. 3/80”) pieņemšana Asociācijas padomē 1980. gada 19. septembrī.

               (5)

               Nepieciešams nodrošināt, ka sociālā nodrošinājuma jomā pilnībā īsteno Nolīguma 9. pantu un Papildprotokola 39. pantu.

               (6)

               Ir nepieciešams atjaunināt Lēmumā Nr. 3/80 pašreiz ietvertos īstenošanas noteikumus, lai tie atbilstu attīstības tendencēm sociālā nodrošinājuma koordinēšanas jomā Eiropas Savienībā (4).

               (7)

               Tāpēc Lēmums Nr. 3/80 būtu jāatceļ un jāaizstāj ar tādu Asociācijas padomes lēmumu, kas vienkopus īsteno attiecīgos Nolīguma un Papildprotokola noteikumus attiecībā uz sociālā nodrošinājuma sistēmu koordinēšanu.

               (8)

               Ir lietderīgi noteikt nostāju, kas Savienības vārdā ir jāieņem Asociācijas padomē, attiecībā uz sociālā nodrošinājuma sistēmu koordinēšanas noteikumu pieņemšanu.

               (9)

               Tādēļ Savienības nostājas Asociācijas padomē pamatā vajadzētu būt pievienotajam lēmuma projektam

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienībai jāieņem Asociācijas padomē, kura nodibināta ar Nolīgumu, ar ko izveido asociāciju starp Eiropas Ekonomikas kopienu un Turciju, attiecībā uz sociālā nodrošinājuma sistēmu koordinēšanas noteikumu pieņemšanu pamatā ir Asociācijas padomes lēmuma projekts, kas pievienots šim lēmumam.
   Savienības pārstāvji Asociācijas padomē var vienoties par nelielām izmaiņām minētajā lēmuma projektā, nepieņemot papildu Padomes lēmumu.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 6. decembrī

            Padomes vārdā –

            priekšsēdētāja

         S. CHARALAMBOUS

      (1)  OV 217, 29.12.1964., 3687./64. lpp.

      (2)  OV L 293, 29.12.1972., 3. lpp.

      (3)  OV C 110, 25.4.1983., 60. lpp.

      (4)  Eiropas Parlamenta un Padomes Regula (EK) Nr. 883/2004 (2004. gada 29. aprīlis) par sociālā nodrošinājuma sistēmu koordinēšanu (OV L 166, 30.4.2004., 1. lpp.); Eiropas Parlamenta un Padomes Regula (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (OV L 284, 30.10.2009., 1. lpp.); Eiropas Parlamenta un Padomes Regula (ES) Nr. 1231/2010 (2010. gada 24. novembris), ar ko Regulu (EK) Nr. 883/2004 un Regulu (EK) Nr. 987/2009 attiecina arī uz tiem trešo valstu valstspiederīgajiem, uz kuriem minētās regulas neattiecas tikai viņu valstspiederības dēļ (OV L 344, 29.12.2010., 1. lpp.).

      PROJEKTS
      ES UN TURCIJAS ASOCIĀCIJAS PADOMES LĒMUMS Nr. …/…
      (… gada …)
      attiecībā uz sociālā nodrošinājuma sistēmu koordinēšanas noteikumu pieņemšanu
      ASOCIĀCIJAS PADOME,
      ņemot vērā Nolīgumu, ar ko izveido asociāciju starp Eiropas Ekonomikas kopienu un Turciju (1), un jo īpaši tā 22. panta 3. punktu,
      ņemot vērā 1970. gada 23. novembra papildprotokolu (2) un jo īpaši tā 39. pantu,
      tā kā:

                  (1)

                  Nolīgumā, ar ko izveido asociāciju starp Eiropas Ekonomikas kopienu un Turciju (“Nolīgums”), un Nolīguma 1970. gada 23. novembra papildprotokolā (“Papildprotokols”) ir paredzēts pakāpeniski nodrošināt darba ņēmēju brīvu pārvietošanos starp Savienību un Turciju.

                  (2)

                  Nolīguma 9. pantā ir paredzēts jebkādas ar valstspiederību saistītas diskriminācijas aizliegums šā Nolīguma darbības jomā.

                  (3)

                  Papildprotokola 39. pants paredz Turcijas un dalībvalstu sociālā nodrošinājuma sistēmu koordinēšanu un nosaka šādas koordinēšanas principus.

                  (4)

                  Papildprotokola 39. pantā ir arī paredzēts, ka Asociācijas padomei jāpieņem pasākumi sociālā nodrošinājuma jomā attiecībā uz darba ņēmējiem ar Turcijas valstspiederību, kas pārvietojas Kopienā, un viņu ģimenēm, kas dzīvo Kopienā.

                  (5)

                  Pirmais solis Papildprotokola 39. panta īstenošanā sociālā nodrošinājuma jomā bija Lēmuma Nr. 3/80 par Eiropas Kopienu dalībvalstu sociālā nodrošinājuma sistēmu piemērošanu darba ņēmējiem no Turcijas un viņu ģimenes locekļiem (3) (“Lēmums Nr. 3/80”) pieņemšana Asociācijas padomē 1980. gada 19. septembrī.

                  (6)

                  Nepieciešams nodrošināt, ka sociālā nodrošinājuma jomā pilnībā īsteno Nolīguma 9. pantu un Papildprotokola 39. pantu.

                  (7)

                  Ir nepieciešams atjaunināt Lēmumā Nr. 3/80 pašreiz ietvertos īstenošanas noteikumus, lai tie atbilstu attīstības tendencēm Eiropas Savienības sociālā nodrošinājuma koordinēšanas jomā.

                  (8)

                  Regula (ES) Nr. 1231/2010 (4) attiecina Eiropas Parlamenta un Padomes Regulas (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu (5) un Eiropas Parlamenta un Padomes Regulas (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (6), noteikumu piemērošanu arī uz tiem trešo valstu valstspiederīgajiem, uz kuriem minētās regulas noteikumi neattiecas viņu valstspiederības dēļ vien. Regulā (ES) Nr. 1231/2010 jau ir ietverts to apdrošināšanas periodu summēšanas princips, kurus Turcijas darba ņēmēji dažādās dalībvalstīs ir ieguvuši attiecībā uz tiesībām uz konkrētiem pabalstiem, kā izklāstīts Papildprotokola 39. panta 2. punktā.

                  (9)

                  Tāpēc Lēmums Nr. 3/80 būtu jāatceļ un jāaizstāj ar tādu Asociācijas padomes lēmumu, kas vienkopus īsteno visus attiecīgos Nolīguma noteikumus attiecībā uz sociālā nodrošinājuma sistēmu koordinēšanu, kuri ietverti Nolīgumā un Papildprotokolā.

                  (10)

                  Attiecībā uz nediskriminācijas principa piemērošanu ar šo lēmumu nebūtu jāpiešķir nekādas papildu tiesības, ko radītu konkrēti fakti vai notikumi otras Līgumslēdzējas puses teritorijā, ja šādus faktus vai notikumus neņem vērā pirmās Līgumslēdzējas puses tiesību aktos, izņemot tiesības eksportēt konkrētus pabalstus.

                  (11)

                  Piemērojot šo lēmumu, Turcijas darba ņēmēju tiesības uz ģimenes pabalstiem būtu jāsaista ar nosacījumu, ka viņu ģimenes locekļi likumīgi dzīvo kopā ar viņiem dalībvalstī, kurā tie ir nodarbināti. Ja viņu ģimenes locekļi likumīgi dzīvo citā dalībvalstī, piemēro Regulu (ES) Nr. 1231/2010. Ar šo lēmumu nebūtu jāpiešķir tiesības uz ģimenes pabalstiem attiecībā uz tiem darba ņēmēja ģimenes locekļiem, kuri dzīvo valstī, kas nav dalībvalsts, piemēram, Turcijā.

                  (12)

                  Lai veicinātu koordinēšanas noteikumu piemērošanu, iespējams, jānosaka speciāli noteikumi, kas atbilstu Turcijas tiesību aktu īpatnībām.

                  (13)

                  Lai nodrošinātu dalībvalstu un Turcijas sociālā nodrošinājuma sistēmu koordinēšanas raitu norisi, ir jāparedz īpaši noteikumi par sadarbību starp dalībvalstīm un Turciju, kā arī starp attiecīgo personu un kompetentās valsts iestādi.

                  (14)

                  Lai aizsargātu personas, uz kurām attiecas šis lēmums, un lai nodrošinātu, ka, lēmumam stājoties spēkā, tās nezaudē kādas tiesības, būtu jāpieņem pārejas noteikumi,

            IR PIEŅĒMUSI ŠO LĒMUMU.
      I   DAĻA

         VISPĀRĪGI NOTEIKUMI

      1. pants
      Definīcijas
      1.   Šā lēmumā izpratnē:

                  a)

                  “Nolīgums” ir Nolīgums, ar ko izveido asociāciju starp Eiropas Ekonomikas kopienu un Turciju;

                  b)

                  “regula” ir Regula (EK) Nr. 883/2004, kā to piemēro Eiropas Savienības dalībvalstīs;

                  c)

                  “īstenošanas regula” ir Regula (EK) Nr. 987/2009;

                  d)

                  “dalībvalsts” ir Eiropas Savienības dalībvalsts;

                  e)

                  “darba ņēmējs” ir:

                              i)

                              dalībvalsts tiesību aktos – persona, kas veic darbību nodarbinātas personas statusā regulas 1. panta a) apakšpunkta nozīmē;

                              ii)

                              Turcijas tiesību aktos – persona, kas veic darbību nodarbinātas personas statusā minēto tiesību aktu nozīmē;

                  f)

                  “ģimenes loceklis” ir:

                              i)

                              dalībvalsts tiesību aktos – ģimenes loceklis regulas 1. panta i) apakšpunkta nozīmē;

                              ii)

                              Turcijas tiesību aktos – ģimenes loceklis minēto tiesību aktu nozīmē;

                  g)

                  “tiesību akti” ir:

                              i)

                              attiecībā uz dalībvalstīm – tiesību akti regulas 1. panta l. apakšpunkta nozīmē, kā to piemēro pabalstiem, uz kuriem attiecas šis lēmums;

                              ii)

                              attiecībā uz Turciju – tiesību akti, ko Turcija piemēro pabalstiem, uz kuriem attiecas šis lēmums;

                  h)

                  “pabalsti” ir:

                              i)

                              attiecībā uz dalībvalstīm – pabalsti regulas 3. panta nozīmē;

                              ii)

                              attiecībā uz Turciju – atbilstīgie pabalsti, ko piemēro Turcijā;

                  i)

                  “eksportējami pabalsti” ir:

                              i)

                              attiecībā uz dalībvalstīm:

                                          —

                                          vecuma pensijas,

                                          —

                                          apgādnieka zaudējuma pabalsti,

                                          —

                                          pabalsti sakarā ar nelaimes gadījumiem darbā un arodslimībām,

                                          —

                                          invaliditātes pensijas,

                                    regulas nozīmē, izņemot īpašus no iemaksām neatkarīgus naudas pabalstus, kas uzskaitīti regulas X pielikumā;

                              ii)

                              attiecībā uz Turciju – atbilstīgie pabalsti, kas paredzēti Turcijas tiesību aktos, izņemot īpašus no iemaksām neatkarīgus naudas pabalstus, kā izklāstīts šā lēmuma I pielikumā.

            2.   Citiem šajā lēmumā izmantotajiem terminiem ir nozīme, kas tiem piešķirta:

                  a)

                  attiecībā uz dalībvalstīm – regulā un īstenošanas regulā;

                  b)

                  attiecībā uz Turciju – atbilstīgajos tiesību aktos, kas piemērojami Turcijā.

            2. pants
      Personas, uz kurām attiecas lēmums
      Šis lēmums attiecas uz:

                  a)

                  darba ņēmējiem, kuri ir Turcijas valstspiederīgie un kuri ir vai ir bijuši likumīgi nodarbināti dalībvalsts teritorijā, un uz kuriem attiecas vai ir attiekušies vienas vai vairāku dalībvalstu tiesību akti, un viņu pārdzīvojušajiem tuviniekiem;

                  b)

                  šā panta a) punktā minēto darba ņēmēju ģimenes locekļiem ar noteikumu, ka minētie ģimenes locekļi likumīgi dzīvo kopā vai ir dzīvojuši kopā ar attiecīgo darba ņēmēju šā darba ņēmēja nodarbinātības laikā dalībvalstī;

                  c)

                  darba ņēmējiem, kuri ir kādas dalībvalsts pilsoņi un kuri ir vai ir bijuši likumīgi nodarbināti Turcijas teritorijā, un uz kuriem attiecas vai ir attiekušies Turcijas tiesību akti, un viņu pārdzīvojušajiem tuviniekiem; un

                  d)

                  šā panta c) punktā minēto darba ņēmēju ģimenes locekļiem ar noteikumu, ka minētie ģimenes locekļi likumīgi dzīvo vai ir dzīvojuši kopā ar attiecīgo darba ņēmēju šā darba ņēmēja nodarbinātības laikā Turcijā.

            3. pants
      Vienlīdzīga attieksme
      1.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir Turcijas valstspiederīgie un kuri ir likumīgi nodarbināti kādā dalībvalstī, un viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar to dalībvalstu valstspiederīgajiem, kurās šie darba ņēmēji ir nodarbināti.
      2.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir kādas dalībvalsts valstspiederīgie un kuri ir likumīgi nodarbināti Turcijā, un viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar Turcijas valstspiederīgajiem.
      II   DAĻA

         ATTIECĪBAS STARP DALĪBVALSTĪM UN TURCIJU

      4. pants
      Atteikšanās no noteikumiem par dzīvesvietu
      1.   Eksportējamus pabalstus 1. panta 1. punkta i) apakšpunkta nozīmē, kurus ir tiesīgas saņemt 2. panta a) un c) punktā minētās personas, nesamazina, nepārveido, neaptur, neatsauc un nekonfiscē, pamatojot ar to, ka pabalsta saņēmējs dzīvo:

                  i)

                  Turcijas teritorijā – attiecībā uz dalībvalsts tiesību aktos paredzētiem pabalstiem; vai

                  ii)

                  dalībvalsts teritorijā – attiecībā uz Turcijas tiesību aktos paredzētiem pabalstiem.

            2.   Darba ņēmēja ģimenes locekļi, kas minēti 2. panta b) punktā, ir tiesīgi saņemt eksportējamus pabalstus 1. panta 1. punkta i) apakšpunkta i) punkta nozīmē tāpat kā tāda darba ņēmēja ģimenes locekļi, kas ir attiecīgās dalībvalsts valstspiederīgais, – ja minētie ģimenes locekļi dzīvo Turcijas teritorijā.
      3.   Darba ņēmēja ģimenes locekļi, kas minēti 2. panta d) punktā, ir tiesīgi saņemt eksportējamus pabalstus 1. panta 1. punkta i) apakšpunkta ii) punkta nozīmē tāpat kā tāda darba ņēmēja ģimenes locekļi, kas ir Turcijas valstspiederīgais, – ja minētie ģimenes locekļi dzīvo dalībvalsts teritorijā.
      III   DAĻA

         DAŽĀDI NOTEIKUMI

      5. pants
      Sadarbība
      1.   Dalībvalstis un Turcija cita citai sniedz visu informāciju par izmaiņām savos tiesību aktos, kas var ietekmēt šā lēmuma īstenošanu.
      2.   Pildot šo lēmumu, dalībvalstu un Turcijas iestādes piedāvā cita citai savus pakalpojumus un rīkojas tā, it kā tās īstenotu pašas savus tiesību aktus. Minēto iestāžu sniegtā administratīvā palīdzība parasti ir bez maksas. Tomēr dalībvalstu un Turcijas kompetentās iestādes var vienoties par dažu izdevumu kompensēšanu.
      3.   Pildot šo lēmumu, dalībvalstu un Turcijas iestādes var tieši sazināties cita ar citu un ar attiecīgajām personām vai šo personu pārstāvjiem.
      4.   Lai nodrošinātu šā lēmuma pareizu īstenošanu, iestādēm un personām, uz kurām attiecas šis lēmums, ir pienākums citai citu informēt un sadarboties.
      5.   Personas, uz kurām attiecas šis lēmums, cik drīz vien iespējams informē kompetentās dalībvalsts vai Turcijas iestādes, ja Turcija ir kompetentā valsts, un dzīvesvietas dalībvalsts vai Turcijas iestādes, ja Turcija ir dzīvesvietas valsts, par visām tām pārmaiņām saistībā ar viņu pašu vai viņu ģimenes stāvokli, kas ietekmē šo personu tiesības uz pabalstiem saskaņā ar šo lēmumu.
      6.   Ja netiek ievērots 5. punktā noteiktais informēšanas pienākums, tad saskaņā ar valsts tiesību aktiem var piemērot samērīgus pasākumus. Tomēr minētie pasākumi ir līdzvērtīgi tiem, ko saskaņā ar valsts tiesību aktiem piemēro līdzīgās situācijās, un ar tiem pabalsta pieprasītājiem nepadara par neiespējamu vai pārmērīgi neapgrūtina praksē izmantot saskaņā ar šo lēmumu piešķirtās tiesības.
      7.   Dalībvalstis un Turcija var paredzēt, ka valsts noteikumos, ko izmanto, lai pārbaudītu atbilstību pabalstu saņemšanas tiesību nosacījumiem, tiek ņemts vērā fakts, ka pabalsta saņēmēji uzturas vai dzīvo ārpus tās valsts teritorijas, kurā atrodas debitoriestāde. Šādi noteikumi ir samērīgi, nediskriminējoši saistībā ar valstspiederību, un tie ir saskaņā ar šā lēmuma principiem. Šādus noteikumiem paziņo Asociācijas padomei.
      6. pants
      Administratīvās pārbaudes un medicīniskā izmeklēšana
      1.   Šo pantu piemēro 2. pantā minētajām personām, kuras saņem 1. panta 1. punkta i) apakšpunktā minētos eksportējamos pabalstus, kā arī iestādēm, kas ir atbildīgas par šā lēmuma īstenošanu.
      2.   Ja pabalstu saņēmējs vai pieprasītājs, vai minētās personas ģimenes loceklis uzturas vai dzīvo dalībvalsts teritorijā, bet debitoriestāde atrodas Turcijā, vai arī minētā persona uzturas vai dzīvo Turcijā, bet debitoriestāde atrodas dalībvalstī, tad medicīnisko izmeklēšanu pēc debitoriestādes pieprasījuma veic pabalsta saņēmēja uzturēšanās vietas vai dzīvesvietas iestāde saskaņā ar procedūrām, kas noteiktas tiesību aktos, kurus piemēro minētā iestāde.
      Debitoriestāde paziņo uzturēšanās vietas vai dzīvesvietas iestādei par īpašām prasībām attiecīgos gadījumos un par aspektiem, attiecībā uz kuriem būtu jāveic medicīniskā izmeklēšana.
      Uzturēšanās vietas vai dzīvesvietas iestāde nosūta ziņojumu debitoriestādei, kas pieprasīja veikt medicīnisko izmeklēšanu.
      Debitoriestāde patur tiesības pieprasīt pabalsta saņēmēja medicīnisko izmeklēšanu, ko veic tās izvēlēts ārsts, vai nu teritorijā, kurā pabalsta saņēmējs vai pieprasītājs uzturas vai dzīvo, vai valstī, kurā atrodas debitoriestāde. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz ceļa un uzturēšanās izdevumus.
      3.   Ja pabalstu saņēmējs vai pieprasītājs, vai minētās personas ģimenes loceklis uzturas vai dzīvo dalībvalsts teritorijā, bet debitoriestāde atrodas Turcijā, vai arī minētā persona uzturas vai dzīvo Turcijā, bet debitoriestāde atrodas kādā dalībvalstī, administratīvo pārbaudi pēc debitoriestādes pieprasījuma veic pabalsta saņēmēja uzturēšanās vietas vai dzīvesvietas iestāde.
      Uzturēšanās vietas vai dzīvesvietas iestāde nosūta ziņojumu debitoriestādei, kas pieprasīja veikt administratīvo kontroli.
      Debitoriestāde patur tiesības pieprasīt pabalsta saņēmēja situācijas pārbaudi, ko veic tās izvēlēts speciālists. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz ceļa un uzturēšanās izdevumus.
      4.   Viena vai vairākas dalībvalstis un Turcija var vienoties par citiem administratīvajiem noteikumiem, ja tās par to informē Asociācijas padomi.
      5.   Atkāpjoties no šā lēmuma 5. panta 2. punktā minētā principa par savstarpēju bezmaksas administratīvo palīdzību, šā panta 2. un 3. punktā minēto pārbaužu faktiskās izmaksas atmaksā tai iestādei, kurai tās uzdeva veikt debitoriestāde, kas tās pieprasīja.
      7. pants
      Nolīguma 25. panta piemērošana
      Nolīguma 25. pantu piemēro gadījumā, ja viena no Pusēm uzskata, ka otra Puse nav izpildījusi 5. un 6. pantā noteiktos pienākumus.
      8. pants
      Speciālie noteikumi par Turcijas tiesību aktu piemērošanu
      Asociācijas padome vajadzības gadījumā var šā lēmuma II pielikumā izklāstīt speciālus noteikumus par Turcijas tiesību aktu piemērošanu.
      9. pants
      Administratīvās procedūras spēkā esošos divpusējos nolīgumos
      Var turpināt piemērot administratīvās procedūras, kas ietvertas spēkā esošajos divpusējos nolīgumos starp kādu dalībvalsti un Turciju, ar noteikumu, ka minētās procedūras nelabvēlīgi neietekmē attiecīgo personu tiesības un pienākumus, kas noteikti šajā lēmumā.
      10. pants
      Nolīgumi, kuri papildina šā lēmuma īstenošanas administratīvās procedūras
      Viena vai vairākas dalībvalstis un Turcija var noslēgt nolīgumus, lai papildinātu šā lēmuma īstenošanas administratīvās procedūras, īpaši attiecībā uz krāpniecības un kļūdu novēršanu un apkarošanu.
      IV   DAĻA

         PĀREJAS UN NOBEIGUMA NOTEIKUMI

      11. pants
      Pārejas noteikumi
      1.   Nekādas tiesības saskaņā ar šo lēmumu neiegūst par laikposmu pirms šā lēmuma spēkā stāšanās dienas.
      2.   Ievērojot 1. punktu, tiesības saskaņā ar šo lēmumu tiek iegūtas pat tad, ja tās ir saistītas ar apstākļiem, kas radušies pirms dienas, kad tas stājies spēkā.
      3.   Visus pabalstus, kas nav piešķirti vai ir pārtraukti attiecīgās personas valstspiederības vai dzīvesvietas dēļ, pēc attiecīgās personas pieprasījuma piešķir vai atjauno no dienas, kad stājies spēkā šis lēmums, ar noteikumu, ka tiesības, kuras iepriekš ir bijušas par pamatu pabalstu piešķiršanai, nav izmantotas, saņemot vienreizēju maksājumu.
      4.   Ja 3. punktā minēto pieprasījumu iesniedz divos gados no šā lēmuma spēkā stāšanās dienas, tad saskaņā ar šo lēmumu iegūtās tiesības ir spēkā no minētās dienas, un pret attiecīgajām personām nevar vērst nevienas dalībvalsts vai Turcijas tiesību aktus par tiesību zaudēšanu vai ierobežošanu.
      5.   Ja 3. punktā minēto pieprasījumu iesniedz pēc tam, kad beidzies 4. punktā minētais laikposms, tiesības, kuras nav zaudētas vai kurām nav termiņa ierobežojuma, ir spēkā no pieprasījuma iesniegšanas dienas, ievērojot jebkurus labvēlīgākus noteikumus, kuri ir paredzēti kādas dalībvalsts vai Turcijas tiesību aktos.
      6.   Šā lēmuma rezultātā nemazinās un nezūd tiesības, kas ir personām, kurām dalībvalsts, pamatojoties uz Lēmuma Nr. 3/80 6. panta 1. punkta tiešo ietekmi un pirms dienas, kad stājies spēkā šis lēmums, nodrošina pensiju vai īpašu no iemaksām neatkarīgu naudas pabalstu.
      12. pants
      Šā lēmuma pielikumi
      Šā lēmuma pielikumi ir tā sastāvdaļa.
      13. pants
      Atcelšana
      No šā lēmuma spēkā stāšanās dienas atceļ Lēmumu Nr. 3/80.
      14. pants
      Stāšanās spēkā
      Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

         …, …

               Asociācijas padomes vārdā –

               priekšsēdētājs

         (1)  OV 217, 29.12.1964., 3687. lpp.

         (2)  OV L 293, 29.12.1972., 3. lpp.

         (3)  OV C 110, 25.4.1983., 60. lpp.

         (4)  OV L 344, 29.12.2010., 1. lpp.

         (5)  OV L 166, 30.4.2004., 1. lpp.

         (6)  OV L 284, 30.10.2009., 1. lpp.

         I PIELIKUMS

            TURCIJAS ĪPAŠO NO IEMAKSĀM NEATKARĪGO NAUDAS PABALSTU SARAKSTS

         II PIELIKUMS

            SPECIĀLI NOTEIKUMI TURCIJAS TIESĪBU AKTU PIEMĒROŠANAI


title: Padomes Lēmums (1987. gada 28. septembris) par Eiropas Ekonomikas kopienas un Tunisijas Republikas Sadarbības nolīguma Papildprotokola noslēgšanu

text:
Svarīgs juridisks paziņojums

|

31987D0514

Oficiālais Vēstnesis L 297 , 21/10/1987 Lpp. 0035 - 0035 Speciālizdevums somu valodā: Nodaļa 11 Sējums 13 Lpp. 0070  Speciālizdevums zviedru valodā: Nodaļa 11 Sējums 13 Lpp. 0070

		Padomes lēmums(1987. gada 28. septembris)par Eiropas Ekonomikas kopienas un Tunisijas Republikas Sadarbības nolīguma Papildprotokola noslēgšanu(87/514/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 238. pantu,ņemot vērā Komisijas ieteikumu [1],ņemot vērā Eiropas Parlamenta piekrišanu [2],tā kā jāapstiprina 1976. gada 25. aprīlī Tunisā parakstītais Eiropas Ekonomikas kopienas un Tunisijas Republikas Sadarbības nolīguma Papildprotokols [3],IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Eiropas Ekonomikas kopienas un Tunisijas Republikas Sadarbības nolīguma Papildprotokols.Protokola teksts ir pievienots šim lēmumam.2. pantsPadomes priekšsēdētājs sniedz Protokola 8. pantā paredzēto paziņojumu [4].3. pantsŠis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī.Briselē, 1987. gada 28. septembrīPadomes vārdā —priekšsēdētājsB. Haarder[1] OV C 104, 21.4.1987., 23. lpp.[2] Piekrišana sniegta 1987. gada 16. septembrī (vēl nav publicēta Oficiālajā Vēstnesī).[3] OV L 265, 27.9.1978., 2. lpp.[4] Protokola spēkā stāšanās dienu Padomes ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: Padomes Lēmums (KĀDP) 2015/2008 (2015. gada 10. novembris), ar ko groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia

text:
               11.11.2015

               LV

               Eiropas Savienības Oficiālais Vēstnesis

               L 294/69

         PADOMES LĒMUMS (KĀDP) 2015/2008
   (2015. gada 10. novembris),
   ar ko groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia

   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 42. panta 4. punktu, un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 12. augustā pieņēma Lēmumu 2010/452/KĀDP (1), ar ko tika pagarināta Eiropas Savienības Pārraudzības misija Gruzijā (“EUMM Georgia” jeb “misija”), kura izveidota ar Padomes Vienoto rīcību 2008/736/KĀDP (2).

               (2)

               Padome 2014. gada 16. decembrī pieņēma Lēmumu 2014/915/KĀDP (3), ar ko grozīja Lēmumu 2010/452/KĀDP, pagarinot to līdz 2016. gada 14. decembrim, un paredzēja finanšu atsauces summu līdz 2015. gada 14. decembrim.

               (3)

               Būtu jāparedz jauna finanšu atsauces summa laikposmam no 2015. gada 15. decembra līdz 2016. gada 14. decembrim.

               (4)

               Lēmums 2010/452/KĀDP tāpēc būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2010/452/KĀDP groza šādi:

               1)

               lēmuma 14. panta 1. punktā pievieno šādu daļu:
               “Ar misijas īstenošanu saistīto izdevumu segšanai paredzētā finanšu atsauces summa laikposmam no 2015. gada 15. decembra līdz 2016. gada 14. decembrim ir EUR 17 640 000.”;

               2)

               lēmuma 14. panta 2. un 3. punktu aizstāj ar šādu punktu:
               “2.   Visus izdevumus pārvalda saskaņā ar noteikumiem un procedūrām, ko piemēro Savienības vispārējam budžetam. Fizisku un juridisku personu dalība procedūrās, ar ko EUMM Georgia piešķir iepirkuma līgumu slēgšanas tiesības, ir bez ierobežojumiem. Turklāt EUMM Georgia iegādātajām precēm netiek piemēroti izcelsmes noteikumi.”

         2. pants
   Šis lēmums stājas spēkā tā pieņemšanas dienā.
   To piemēro no 2015. gada 15. decembra.

      Briselē, 2015. gada 10. novembrī

            Padomes vārdā –

            priekšsēdētājs

         P. GRAMEGNA

      (1)  Padomes Lēmums 2010/452/KĀDP (2010. gada 12. augusts) par Eiropas Savienības Pārraudzības misiju Gruzijā, EUMM Georgia (OV L 213, 13.8.2010., 43. lpp.).

      (2)  Padomes Vienotā rīcība 2008/736/KĀDP (2008. gada 15. septembris) par Eiropas Savienības Pārraudzības misiju Gruzijā, EUMM Georgia (OV L 248, 17.9.2008., 26. lpp.).

      (3)  Padomes Lēmums 2014/915/KĀDP (2014. gada 16. decembris), ar ko groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia (OV L 360, 17.12.2014., 56. lpp.).


title: 2014/347/ES: Padomes Lēmums ( 2014. gada 20. februāris ) par to, lai noslēgtu protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses, par pamatnolīgumu starp Eiropas Savienību un Armēnijas Republiku par vispārējiem principiem Armēnijas Republikas līdzdalībai Savienības programmās

text:
               13.6.2014

               LV

               Eiropas Savienības Oficiālais Vēstnesis

               L 174/1

         PADOMES LĒMUMS
   (2014. gada 20. februāris)
   par to, lai noslēgtu protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses, par pamatnolīgumu starp Eiropas Savienību un Armēnijas Republiku par vispārējiem principiem Armēnijas Republikas līdzdalībai Savienības programmās

      (2014/347/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114., 168., 169., 172. pantu, 173. panta 3. punktu, 188. un 192. pantu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vēra Eiropas Parlamenta piekrišanu,
   tā kā:

               (1)

               2012. gada 17. decembrī Savienības vārdā saskaņā ar Padomes Lēmumu 2012/777/ES (1) tika parakstīts protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses, par pamatnolīgumu starp Eiropas Savienību un Armēnijas Republiku par vispārējiem principiem Armēnijas Republikas līdzdalībai Savienības programmās (2) (“protokols”).

               (2)

               Protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses, par pamatnolīgumu starp Eiropas Savienību un Armēnijas Republiku par vispārējiem principiem Armēnijas Republikas līdzdalībai Savienības programmās.
   Protokola teksts ir pievienots šim lēmumam.
   2. pants
   Padomes priekšsēdētājs Savienības vārdā sniedz protokola 10. pantā paredzēto paziņojumu (3).
   3. pants
   Šis lēmums stājas spēkā tā pieņemšanas dienā.

      Briselē, 2014. gada 20. februārī

            Padomes vārdā –

            priekšsēdētājs

         K. HATZIDAKIS

      (1)  OV L 340, 13.12.2012., 26. lpp.

      (2)  Skatīt šā Oficiālā Vēstneša 3. lpp.

      (3)  Padomes ģenerālsekretariāts publicēs protokola spēkā stāšanās datumu Eiropas Savienības Oficiālajā Vēstnesī.


title: 2011/53/ES: Padomes Lēmums ( 2011. gada 18. janvāris ) par nostāju, kas Eiropas Savienībai jāieņem Apvienotajā lauksaimniecības komitejā, kura izveidota ar Eiropas Kopienas un Šveices Konfederācijas Nolīgumu par tirdzniecību ar lauksaimniecības produktiem, attiecībā uz minētā nolīguma 3. pielikuma pielāgošanu

text:
               28.1.2011

               LV

               Eiropas Savienības Oficiālais Vēstnesis

               L 25/5

         PADOMES LĒMUMS
   (2011. gada 18. janvāris)
   par nostāju, kas Eiropas Savienībai jāieņem Apvienotajā lauksaimniecības komitejā, kura izveidota ar Eiropas Kopienas un Šveices Konfederācijas Nolīgumu par tirdzniecību ar lauksaimniecības produktiem, attiecībā uz minētā nolīguma 3. pielikuma pielāgošanu
   (2011/53/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Kopienas un Šveices Konfederācijas Nolīgums par tirdzniecību ar lauksaimniecības produktiem (1) (turpmāk “nolīgums”) stājās spēkā 2002. gada 1. jūnijā.

               (2)

               Ar nolīguma 6. pantu tiek izveidota Apvienotā lauksaimniecības komiteja, kura atbild par nolīguma administrēšanu un nodrošina tā pienācīgu darbību.

               (3)

               Nolīguma 11. pants paredz, ka Apvienotā lauksaimniecības komiteja var pieņemt lēmumu grozīt nolīguma pielikumus.

               (4)

               Lai ņemtu vērā to, ka no 2007. gada 1. jūnija ir pilnībā liberalizēta divpusējā tirdzniecība ar sieru, un tā kā ir noteikta ģeogrāfiskās izcelsmes norāžu aizsardzība, kura jāparedz jaunā nolīguma 12. pielikumā un kuras rezultātā jāpanāk specifikāciju konsekvence, jo īpaši attiecībā uz sieru, attiecīgi būtu jāpielāgo nolīguma 3. pielikums.

               (5)

               Padomes un attiecībā uz Nolīgumu par zinātnisku un tehnoloģisku sadarbību arī Komisijas Lēmuma 2002/309/EK, Euratom (2002. gada 4. aprīlis) par septiņu nolīgumu noslēgšanu ar Šveices Konfederāciju (2) 5. panta 2. punkta pirmā daļa paredz, ka Padome pēc Komisijas priekšlikuma pieņem Kopienas nostāju Apvienotajā lauksaimniecības komitejā.

               (6)

               Tāpēc Savienībai būtu jāieņem nostāja, kas izklāstīta pievienotajā Apvienotās lauksaimniecības komitejas lēmuma projektā,

         IR PIEŅĒMUSI ŠO LĒMUMU.
   1. pants
   Nostājai, kas Eiropas Savienībai jāieņem Apvienotajā lauksaimniecības komitejā, kura izveidota ar Eiropas Kopienas un Šveices Konfederācijas Nolīgumu par tirdzniecību ar lauksaimniecības produktiem, attiecībā uz nolīguma pielāgojumiem, kas skar divpusējo tirdzniecību ar produktiem, kurus klasificē Harmonizētās sistēmas pozīcijā 0406, lai ņemtu vērā pilnīgi liberalizēto tirdzniecību šajā nozarē, pamatā ir Apvienotās lauksaimniecības komitejas lēmuma projekts, kas pievienots šim lēmumam.
   2. pants
   Apvienotās lauksaimniecības komitejas lēmumu pēc tā pieņemšanas nekavējoties publicē Eiropas Savienības Oficiālajā Vēstnesī.
   3. pants
   Šis lēmums stājas spēkā tā pieņemšanas dienā.

      Briselē, 2011. gada 18. janvārī

            Padomes vārdā –

            priekšsēdētājs

         MATOLCSY Gy.

      (1)  OV L 114, 30.4.2002., 132. lpp.

      (2)  OV L 114, 30.4.2002., 1. lpp.

      Projekts
      APVIENOTĀS LAUKSAIMNIECĪBAS KOMITEJAS,
      kura izveidota ar Eiropas Kopienas un Šveices Konfederācijas Nolīgumu par tirdzniecību ar lauksaimniecības produktiem,
      LĒMUMS Nr. …/2010
      (… gada …)
      par grozījumiem Eiropas Kopienas un Šveices Konfederācijas Nolīguma par tirdzniecību ar lauksaimniecības produktiem 3. pielikumā
      APVIENOTĀ LAUKSAIMNIECĪBAS KOMITEJA,
      ņemot vērā Eiropas Kopienas un Šveices Konfederācijas Nolīgumu par tirdzniecību ar lauksaimniecības produktiem (1), turpmāk “nolīgums”, un jo īpaši tā 11. pantu,
      tā kā:

                  (1)

                  Nolīgums stājās spēkā 2002. gada 1. jūnijā.

                  (2)

                  Nolīguma 3. pielikums paredz koncesijas attiecībā uz sieru, jo īpaši siera tirdzniecības pakāpenisku liberalizāciju piecu gadu laikposmā pēc nolīguma stāšanās spēkā.

                  (3)

                  Eiropas Savienība un Šveices Konfederācija ir vienojušās nolīgumā iekļaut jaunu 12. pielikumu par lauksaimniecības produktu un pārtikas produktu cilmes vietas nosaukumu un ģeogrāfiskās izcelsmes norāžu aizsardzību, tāpēc jāpanāk specifikāciju konsekvence, jo īpaši attiecībā uz sieru.

                  (4)

                  Šo iemeslu dēļ 3. pielikums jāpārskata, ņemot vērā gan pilnīgu divpusējās siera tirdzniecības liberalizāciju no 2007. gada 1. jūnija, gan ģeogrāfiskās izcelsmes norāžu aizsardzību, kas jāparedz jaunā 12. pielikumā,

            IR PIEŅĒMUSI ŠO LĒMUMU.
      1. pants
      Eiropas Kopienas un Šveices Konfederācijas Nolīguma par tirdzniecību ar lauksaimniecības produktiem 3. pielikumu un tā papildinājumus aizstāj ar tekstu šā lēmuma pielikumā.
      2. pants
      Šis lēmums stājas spēkā nākamajā dienā pēc tā pieņemšanas Apvienotajā komitejā.

         …, …

               Apvienotās lauksaimniecības komitejas vārdā –

               Šveices delegācijas vadītājs un priekšsēdētājs

               ES delegācijas vadītājs

               Komitejas sekretārs

         (1)  OV L 114, 30.4.2002., 132. lpp.

         PIELIKUMS

               “3. PIELIKUMS

                           1.

                           Divpusējā tirdzniecība ar visiem produktiem, kurus klasificē Harmonizētās sistēmas pozīcijā 0406, no 2007. gada 1. jūnija ir pilnībā liberalizēta, un ir atcelti visi tarifi un kvotas.

                           2.

                           Eiropas Savienība nepiemēro eksporta kompensācijas par sieru, ko eksportē uz Šveici. Šveice nepiemēro eksporta subsīdijas (1) par sieru, ko eksportē uz Eiropas Savienību.

                           3.

                           Attiecībā uz visiem produktiem, kurus klasificē ar KN kodu 0406, kuru izcelsme ir Eiropas Savienībā vai Šveicē un kurus tirgo starp šīm divām Pusēm, nepieprasa uzrādīt importa licenci.

                           4.

                           Eiropas Savienība un Šveice nodrošina, ka priekšrocības, ko tās piešķir viena otrai, nemazina citi pasākumi, kuri skar importu un eksportu.

                           5.

                           Ja cenu un/vai importa attīstība rada jebkurai no Pusēm traucējumus tirgū, iespējami īsā laikā nolūkā atrast pieņemamus risinājumus pēc jebkuras Puses pieprasījuma notiek konsultācijas komitejā, kas izveidota ar šā nolīguma 6. pantu. Šajā sakarā Puses ar šo vienojas periodiski apmainīties ar informāciju par cenām vai ar jebkādu citu būtisku informāciju par vietēja ražojuma un importēta siera tirgu.

            (1)  Pamatsummas, uz kurām tika pamatota eksporta subsīdiju atcelšana, tika aprēķinātas pēc Pušu kopīgas vienošanās, pamatojoties uz atšķirību starp iestāžu noteiktām piena cenām, kas varēja būt spēkā, kad stājās spēkā nolīgums, pieskaitot papildu summu par pienu, kas pārstrādāts sierā, un šī summa iegūta, pamatojoties uz to piena daudzumu, kas vajadzīgs konkrētu siera šķirņu gatavošanai, atņemot (izņemot to sieru gadījumā, uz kuriem attiecas kvotas) muitas nodokļa samazinājumu, ko piemēro Kopiena.”


title: 2009/125/EK: Komisijas Lēmums ( 2009. gada 12. februāris ) par Kopienas finanšu ieguldījumu, lai kontrolētu aitu un kazu mēri Marokā

text:
               13.2.2009

               LV

               Eiropas Savienības Oficiālais Vēstnesis

               L 42/20

      KOMISIJAS LĒMUMS

   (2009. gada 12. februāris)
   par Kopienas finanšu ieguldījumu, lai kontrolētu aitu un kazu mēri Marokā
   (2009/125/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 8. pantu,
   tā kā:

               (1)

               Saskaņā ar Lēmumu 90/424/EEK Kopiena var sniegt atbalstu, lai kontrolētu trešās valsts pasākumus pret slimību, ja šādas slimības gadījumi vai tās izplatība attiecīgajā trešā valstī var apdraudēt Kopienu.

               (2)

               Aitu un kazu mēris (zināms arī pēc nosaukuma franču valodā Peste des Petits Ruminants (PPR)) ir īpaši infekcioza un lipīga mazo atgremotāju slimība, kas līdzīga govju mērim (Rinderpest). Pēdējo desmit gadu laikā ir parādījusies ļoti skaidra šīs slimības izplatības tendence Āfrikā un Āzijā.

               (3)

               Maroka ir informējusi Komisiju, ka tās teritorijā ir konstatēts aitu un kazu mēris, un tas plaši izplatījies ļoti īsā laikā. Nesen Marokā konstatēts tāds vīrusa celma veids, kas līdz šim Āfrikā nebija sastopams.

               (4)

               Aitu un kazu mēri var kontrolēt, izmantojot vakcinēšanu, un ir pieejama vakcīna, kas aizsargās no visiem serotipiem un nodrošinās ilgstošu aizsardzību pret šo slimību.

               (5)

               Marokas iestādes ir sagatavojušas vakcinācijas stratēģiju. Tās ir nosūtījušas stratēģiju Komisijai un lūgušas Kopienas finansiālu atbalstu.

               (6)

               Aitu un kazu mēra izplatību Kopienā ne vienmēr var novērst ar pasākumiem, ko veic pie Kopienas robežām, tomēr šādas slimības uzliesmojums Kopienā radītu ļoti nopietnas sekas, un tādēļ tas jānovērš. Minētā iemesla dēļ ir lietderīgi sniegt atbalstu Marokai tās centienos kontrolēt šo slimību, novērst to, ka šī slimība šajā valstī kļūst endēmiska, un nodrošināt Marokai vakcīnu pieejamību vakcinācijas kampaņai pret aitu un kazu mēri. Jānosaka šāda ieguldījuma maksimālā summa.

               (7)

               Situācijas steidzamības dēļ šajā lēmumā paredzētie pasākumi, vēlams, jāpabeidz vēlākais līdz 2009. gada 31. maijam.

               (8)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR NOLĒMUSI ŠĀDI.
   1. pants
   1.   Komisija nodrošina Marokas iestādes ar vakcīnām pret aitu un kazu mēri, lai izmantotu tās pašlaik Marokā notiekošajā vakcinācijas kampaņā pret šo slimību.
   2.   Komisija sadarbībā ar Marokas iestādēm veic 1. punktā minētos pasākumus. Vakcīnas, ko piegādā Marokas iestādēm, izmanto vakcinācijas stratēģijai pret aitu un kazu mēri, ko 2009. gadā īstenos Marokā.
   2. pants
   1.   Komisija sedz visas 1. panta 1. punktā minēto pasākumu izmaksas, kuras nedrīkst pārsniegt maksimālo summu EUR 1 500 000 apmērā.
   2.   Komisija slēdz iepirkuma līgumu (piegādes līgumu) par 1. punktā paredzētajiem pasākumiem, izmantojot konkursa procedūru, ko uzsāk līdz 2009. gada 31. maijam.
   3.   Veselības un patērētāju ģenerāldirektorāta ģenerāldirektors ir pilnvarots Komisijas vārdā parakstīt 2. punktā paredzēto līgumu.
   3. pants
   Finansiālo ieguldījumu, kas paredzēts 1. un 2. pantā, finansē no Eiropas Kopienu 2009. gada budžeta pozīcijas 17 04 02 01.

      Briselē, 2009. gada 12. februārī

            Komisijas vārdā —

            Komisijas locekle

         Androulla VASSILIOU

      (1)  OV L 224, 18.8.1990., 19. lpp.


title: 2008/659/EK: Padomes Lēmums ( 2008. gada 24. jūlijs ), ar ko ieceļ amatā Reģionu komitejas locekļa aizstājēju no Spānijas

text:
               12.8.2008

               LV

               Eiropas Savienības Oficiālais Vēstnesis

               L 215/5

      PADOMES LĒMUMS

   (2008. gada 24. jūlijs),
   ar ko ieceļ amatā Reģionu komitejas locekļa aizstājēju no Spānijas
   (2008/659/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc José Félix GARCÍA CALLEJA, kunga nāves ir atbrīvojusies viena Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo uz atlikušo amata pilnvaru laiku līdz 2010. gada 25. janvārim kā Reģionu komitejas locekļa aizstājējs ir iecelts:

      Alberto GARCÍA CERVIÑO kungs, Director General de Asuntos Europeos y Cooperación al Desarrollo.
   2. pants
   Šis lēmums stājas spēkā tā pieņemšanas dienā.

      Briselē, 2008. gada 24. jūlijā

            Padomes vārdā —

            priekšsēdētājs

         B. HORTEFEUX

      (1)  OV L 56, 25.2.2006., 75. lpp.


title: Eiropas Parlamenta Lēmums (ES, Euratom) 2016/1465 (2016. gada 28. aprīlis) par Patērētāju, veselības, lauksaimniecības un pārtikas izpildaģentūras (bijušās Patērētāju, veselības un pārtikas izpildaģentūras) 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/124

         EIROPAS PARLAMENTA LĒMUMS (ES, EURATOM) 2016/1465
   (2016. gada 28. aprīlis)
   par Patērētāju, veselības, lauksaimniecības un pārtikas izpildaģentūras (bijušās Patērētāju, veselības un pārtikas izpildaģentūras) 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Savienības 2014. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2014. finanšu gadu (COM(2015) 377 – C8-0199/2015) (2),

               —

               ņemot vērā Patērētāju, veselības, lauksaimniecības un pārtikas izpildaģentūras (bijušās Patērētāju, veselības un pārtikas izpildaģentūras) 2014. finanšu gada galīgos pārskatus (3),

               —

               ņemot vērā Komisijas ziņojumu par turpmāko rīcību saistībā ar 2013. finanšu gada budžeta izpildes apstiprināšanu (COM(2015) 505) un Komisijas dienestu darba dokumentus, kas tam pievienoti (SWD(2015) 194, SWD(2015) 195),

               —

               ņemot vērā Komisijas gada ziņojumu budžeta izpildes apstiprinātājiestādei par 2014. gadā veiktajām iekšējām revīzijām (COM(2015) 441) un Komisijas dienestu darba dokumentu, kas tam pievienots (SWD(2015) 170),

               —

               ņemot vērā Revīzijas palātas ziņojumu par Patērētāju, veselības, lauksaimniecības un pārtikas izpildaģentūras (bijušās Patērētāju, veselības un pārtikas izpildaģentūras) 2014. finanšu gada pārskatiem ar Aģentūras atbildi (4),

               —

               ņemot vērā deklarāciju (5) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz izpildaģentūrām par 2014. finanšu gada budžeta izpildi (05585/2016 – C8-0040/2016),

               —

               ņemot vērā Līguma par Eiropas Savienības darbību 317., 318. un 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 62., 164., 165. un 166. pantu,

               —

               ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (7), un jo īpaši tās 14. panta 3. punktu,

               —

               ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (8), un jo īpaši tās 66. panta pirmo un otro daļu,

               —

               ņemot vērā Komisijas 2013. gada 17. decembra Īstenošanas lēmumu 2013/770/ES, ar ko nodibina Patērētāju, veselības un pārtikas izpildaģentūru un atceļ Lēmumu 2004/858/EK (9),

               —

               ņemot vērā Komisijas 2014. gada 17. decembra Īstenošanas lēmumu 2014/927/ES, ar ko groza Īstenošanas Lēmumu 2013/770/ES, lai Patērētāju, veselības un pārtikas izpildaģentūru pārveidotu par Patērētāju, veselības, lauksaimniecības un pārtikas izpildaģentūru (10),

               —

               ņemot vērā Reglamenta 93. pantu un V pielikumu,

               —

               ņemot vērā Budžeta kontroles komitejas ziņojumu un citu attiecīgo komiteju atzinumus (A8-0140/2016),

               A.

               tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un saskaņā ar Līguma par Eiropas Savienības darbību 317. pantu budžeta izpildi veic sadarbībā ar dalībvalstīm un ievērojot pareizas finanšu pārvaldības principu,

               1.

               sniedz Patērētāju, veselības, lauksaimniecības un pārtikas izpildaģentūras (bijušās Patērētāju, veselības un pārtikas izpildaģentūras) direktoram apstiprinājumu par Izpildaģentūras 2014. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2014. finanšu gada vispārējā budžeta izpildes apstiprināšanu, III iedaļa – Komisija un izpildaģentūras, kā arī 2016. gada 28. aprīļa rezolūcijā par Revīzijas palātas īpašajiem ziņojumiem saistībā ar apstiprinājuma sniegšanu Komisijai par 2014. finanšu gada budžeta izpildi (11);

               3.

               uzdod priekšsēdētājam šo lēmumu, lēmumu par Eiropas Savienības 2014. finanšu gada vispārējā budžeta izpildes apstiprināšanu, III iedaļa — Komisija, kā arī rezolūciju, kas ir neatņemama šo lēmumu daļa, nosūtīt Patērētāju, veselības, lauksaimniecības un pārtikas izpildaģentūras (bijušās Patērētāju, veselības un pārtikas izpildaģentūras) direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 51, 20.2.2014.

      (2)  OV C 377, 13.11.2015., 1. lpp.

      (3)  OV C 367, 5.11.2015., 2. lpp.

      (4)  OV C 409, 9.12.2015., 56. lpp.

      (5)  OV C 377, 13.11.2015., 146. lpp.

      (6)  OV L 298, 26.10.2012., 1. lpp.

      (7)  OV L 11, 16.1.2003., 1. lpp.

      (8)  OV L 297, 22.9.2004., 6. lpp.

      (9)  OV L 341, 18.12.2013., 69. lpp.

      (10)  OV L 363, 18.12.2014., 183. lpp.

      (11)  Šajā dienā pieņemtie teksti, P8_TA(2016)0148 (skatīt šā Oficiālā Vēstneša 91. lpp.).


title: Padomes Lēmums 2014/198/KĀDP ( 2014. gada10. marts ) par to, lai parakstītu un noslēgtu Nolīgumu starpEiropas Savienību un Tanzānijas Savienoto Republiku par nosacījumiemattiecībā uz aizdomās turētu pirātu un ar tiem saistītā atsavinātāīpašuma nodošanu no Eiropas Savienības vadītajiem jūras spēkiemTanzānijas Savienotajai Republikai

text:
               11.4.2014

               LV

               Eiropas Savienības Oficiālais Vēstnesis

               L 108/1

         PADOMES LĒMUMS 2014/198/KĀDP
   (2014. gada 10. marts)
   par to, lai parakstītu un noslēgtu Nolīgumu starp Eiropas Savienību un Tanzānijas Savienoto Republiku par nosacījumiem attiecībā uz aizdomās turētu pirātu un ar tiem saistītā atsavinātā īpašuma nodošanu no Eiropas Savienības vadītajiem jūras spēkiem Tanzānijas Savienotajai Republikai
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Apvienoto Nāciju Organizācijas Drošības padome (ANO DP) 2008. gada 2. jūnijā pieņēma Rezolūciju 1816 (2008), aicinot visas valstis sadarboties jurisdikcijas noteikšanā un izmeklēšanā un kriminālvajāšanā pret personām, kuras ir atbildīgas par pirātismu un bruņotu laupīšanu Somālijas piekrastē. Minētos noteikumus no jauna apstiprināja ar turpmākām ANO DP rezolūcijām.

               (2)

               Padome 2008. gada 10. novembrī pieņēma Vienoto rīcību 2008/851/KĀDP (1), paredzot Eiropas Savienības militāru operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (“operācija Atalanta”).

               (3)

               Vienotajā rīcībā 2008/851/KĀDP paredzēts, ka personas, ko tur aizdomās par to, ka tās plāno veikt, veic vai ir veikušas pirātisma darbības vai bruņotas laupīšanas Somālijas teritoriālajos ūdeņos, un ko aiztur un patur apcietinājumā nolūkā īstenot tiesvedību, kā arī īpašumus, kas kalpojuši šāda pirātisma un bruņotu laupīšanu veikšanai, var nodot trešai valstij, kas vēlas īstenot savu jurisdikciju attiecībā uz iepriekšminētajām personām vai īpašumiem, ar nosacījumu, ka par nodošanas nosacījumiem ir panākta vienošanās ar minēto trešo valsti saskaņā ar piemērojamām starptautiskajām tiesībām, jo īpaši starptautiskajām cilvēktiesībām, lai garantētu jo īpaši to, ka neviens netiek pakļauts nāvessodam, spīdzināšanai vai jebkurai citai nežēlīgai, necilvēcīgai vai pazemojošai rīcībai.

               (4)

               Pēc tam, kad Padome 2010. gada 22. martā pieņēma lēmumu, ar kuru pilnvaroja sākt sarunas, Savienības Augstā pārstāve ārlietās un drošības politikas jautājumos saskaņā ar Līguma par Eiropas Savienību 37. pantu risināja sarunas par Nolīgumu starp Eiropas Savienību un Tanzānijas Savienoto Republiku par nosacījumiem attiecībā uz aizdomās turētu pirātu un ar tiem saistītā atsavinātā īpašuma nodošanu no Eiropas Savienības vadītajiem jūras spēkiem Tanzānijas Savienotajai Republikai (“nolīgums”).

               (5)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Tanzānijas Savienoto Republiku par nosacījumiem attiecībā uz aizdomās turētu pirātu un ar tiem saistītā atsavinātā īpašuma nodošanu no Eiropas Savienības vadītajiem jūras spēkiem Tanzānijas Savienotajai Republikai (“nolīgums”).
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas kļūtu saistošs Savienībai.
   3. pants
   Padomes priekšsēdētājs Savienības vārdā sniedz nolīguma 11. panta 1. punktā paredzēto paziņojumu (2).
   4. pants
   Šis lēmums stājas spēkā tā pieņemšanas dienā.

      Briselē, 2014. gada 10. martā

            Padomes vārdā –

            priekšsēdētājs

         I. VROUTSIS

      (1)  Padomes Vienotā rīcība 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (OV L 301, 12.11.2008., 33. lpp.).

      (2)  Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: Izpildu Komitejas lēmums (1998. gada 23. jūnijs) par pasākumiem, kas jāpieņem attiecībā uz valstīm, kuras rada problēmas, izsniedzot dokumentus, kas nepieciešami izraidīšanai no Šengenas teritorijas (SCH/Com–ex(98) 18 rev.)

text:
Svarīgs juridisks paziņojums

|

41998D0018

Oficiālais Vēstnesis L 239 , 22/09/2000 Lpp. 0197 - 0198

		Izpildu Komitejas lēmums(1998. gada 23. jūnijs)par pasākumiem, kas jāpieņem attiecībā uz valstīm, kuras rada problēmas, izsniedzot dokumentus, kas nepieciešami izraidīšanai no Šengenas teritorijas(SCH/Com–ex(98) 18 rev.)IZPILDU KOMITEJA,ņemot vērā Šengenas Līguma īstenošanas konvencijas 132. pantu,ņemot vērā iepriekšminētās konvencijas 23. pantu,IR PIEŅĒMUSI ŠO LĒMUMU.Pasākumus, kas jāveic attiecībā pret valstīm, kuras rada problēmas, izsniedzot dokumentus, kas nepieciešami izraidīšanai no Šengenas teritorijas, pieņem saskaņā ar procedūru, kas noteikta pievienotajā dokumentā.Ostendē, 1998. gada 23. jūnijāPriekšsēdētājsL. Tobback--------------------------------------------------SCH/II–Read (98)2 rev. 2Temats: Pasākumi, kuri jāpieņem attiecībā uz valstīm, kuras rada problēmas, izsniedzot dokumentus, kas nepieciešami izraidīšanai no Šengenas teritorijasBeļģija kā prezidējošā valsts, vairākos pasākumos (Izpildu komitejas 1997. gada 15. decembra sanāksmē Vīnē, Centrālās grupas tikšanās laikā 1998. gada 14. janvārī Brigē un 1998. gada 23. februārī Luksemburgā) izteica gatavību atrisināt problēmas, kas saistītas ar ārvalstnieku atpakaļuzņemšanu.Tas īpaši attiecas uz grūtībām, kas rodas repatriācijas jomā sadarbības trūkuma dēļ starp ārvalstu konsulātiem Šengenas galvaspilsētās, izsniedzot izceļošanas dokumentus. Lai gan ka pašlaik tiek izvērtēti sākotnējie soļi risinājuma rašanai valsts līmenī, vienota Šengenas pieeja šai problēmai var radīt efektīvākus šīs problēmas risinājumus.Viena no pieejām, kuru atbalsta Beļģija, ir šāda: Šengenas valsts atzīst, ka pastāv nopietnas grūtības, lai saņemtu izceļošanas dokumentus nelikumīgi ieceļojušo ārvalstnieku repatriācijai. Šengenas valsts informē savu vēstnieku attiecīgajā valstī un dod viņam norādījumus sagatavot sarakstu ar pasākumiem, kurus veic attiecīgajā valstī kopā ar Šengenas kolēģiem.Šengenas vēstnieki pirmām kārtām var sazināties ar vietējām varas iestādēm, lai brīdinātu tās par problēmām ar attiecīgās valsts pilsoņu atpakaļuzņemšanu un vienotos par ad hoc risinājumiem. Rīcībai vietējā līmenī ir tāda priekšrocība, ka valsts varas iestādes, lai vestu sarunas par savu pilsoņu atpakaļuzņemšanu, dažkārt ir labākā situācijā nekā konsulārais personāls Šengenas galvaspilsētās.Atpakaļuzņemšanas apakšnodaļu informē par jebkādām "vietējā līmeņa darbībām". Centrālā grupa informē Izpildu komiteju par visām veiktajām darbībām un to rezultātiem.Ja šāda sazināšanās nedod vēlamos rezultātus, nepieciešams izmantot citus, stingrākus līdzekļus, lai vēl vairāk apzinātos problēmu, piemēram, attiecībā uz vīzu izsniegšanas politiku. Šos pasākumus izvērtēs vīzu apakšnodaļa.Katra Šengenas valsts saglabā tiesības izlemt, vai tā vēlas vai nevēlas izmantot piedāvātos atbildes pasākumus.--------------------------------------------------


title: Padomes Lēmums ( 2012. gada 10. februāris ), ar ko ieceļ un aizstāj Eiropas Profesionālās izglītības attīstības centra valdes locekļus

text:
               24.2.2012

               LV

               Eiropas Savienības Oficiālais Vēstnesis

               C 55/1

         PADOMES LĒMUMS
   (2012. gada 10. februāris),
   ar ko ieceļ un aizstāj Eiropas Profesionālās izglītības attīstības centra valdes locekļus
   2012/C 55/01
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Komisijas iesniegto kandidatūru Padomei darba ņēmēju organizāciju pārstāvju kategorijā,
   tā kā:

               (1)

               Ar 2009. gada 14. septembra Lēmumu (2) Padome iecēla Eiropas Profesionālās izglītības attīstības centra valdes locekļus uz laikposmu no 2009. gada 18. septembra līdz 2012. gada 17. septembrim.

               (2)

               Centra valdē ir atbrīvojusies locekļa vieta darba ņēmēju organizāciju pārstāvju kategorijā, Aleksi KALENIUS kungam atkāpjoties no amata,

         IR PIEŅĒMUSI ŠĀDU LĒMUMU.
   Vienīgais pants
   Ar šo turpmāk minēto personu ieceļ par Eiropas Profesionālās izglītības attīstības centra valdes locekli uz atlikušo pilnvaru laiku līdz 2012. gada 17. septembrim:

      DARBA ŅĒMĒJU ORGANIZĀCIJU PĀRSTĀVJI:

               SOMIJA

                  Erkki LAUKKANEN kungs
               Somijas Arodbiedrību centrālā organizācija (SAK),
               Algoto darbinieku konfederācija (STTK),
               Somijas profesionālo un vadošo darbinieku Arodbiedrību apvienību konfederācija (AKAVA)

      Briselē, 2012. gada 10. februārī

            Padomes vārdā –

            priekšsēdētāja

         C. ANTORINI

      (1)  OV L 39, 13.2.1975., 1. lpp.

      (2)  OV C 226, 19.9.2009., 2. lpp.


title: Komisijas Lēmums (ES) 2017/126 (2017. gada 24. janvāris), ar ko groza Lēmumu 2013/448/ES attiecībā uz vienota starpnozaru korekcijas koeficienta noteikšanu saskaņā ar Eiropas Parlamenta un Padomes Direktīvas 2003/87/EK 10.a pantu (Dokuments attiecas uz EEZ. )

text:
               25.1.2017

               LV

               Eiropas Savienības Oficiālais Vēstnesis

               L 19/93

         KOMISIJAS LĒMUMS (ES) 2017/126
   (2017. gada 24. janvāris),
   ar ko groza Lēmumu 2013/448/ES attiecībā uz vienota starpnozaru korekcijas koeficienta noteikšanu saskaņā ar Eiropas Parlamenta un Padomes Direktīvas 2003/87/EK 10.a pantu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 10.a panta 5. punktu,
   ņemot vērā Komisijas 2011. gada 27. aprīļa Lēmumu 2011/278/ES, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK (2), un jo īpaši tā 15. panta 3. punktu,
   tā kā:

               (1)

               Direktīvas 2003/87/EK 10.a panta 5. punktā ir noteikts maksimālais ikgadējais kvotu apjoms, kas ir pamatā aprēķiniem par bezmaksas kvotām iekārtām, uz ko neattiecas Direktīvas 2003/87/EK 10.a panta 3. punkts. Šis lielums ir divu elementu summa, kas attiecīgi aprakstīti Direktīvas 2003/87/EK 10.a panta 5. punkta a) un b) apakšpunktā.

               (2)

               Lai nodrošinātu to, ka šis maksimālais ikgadējais kvotu apjoms netiek pārsniegts, vajadzības gadījumā piemēro starpnozaru korekcijas koeficientu, tā vienveidīgi samazinot sadalījumu visām iekārtām, kuras tiesīgas saņemt bezmaksas kvotas.

               (3)

               Atbilstīgi Lēmuma 2011/278/ES 15. panta 3. punktam Komisija nosaka starpnozaru korekcijas koeficientu, salīdzinot Direktīvas 2003/87/EK 10.a panta 5. punktā noteikto maksimālo apjomu ar provizorisko bezmaksas kvotu gada kopapjomu visām iekārtām, uz kurām attiecas Direktīva 2003/87/EK dalībvalstu teritorijā.

               (4)

               Komisija Lēmuma 2013/448/ES (3) 4. pantā un II pielikumā noteica vienotu starpnozaru korekcijas koeficientu.

               (5)

               Tiesa 2016. gada 28. aprīļa spriedumā apvienotās lietās C-191/14, C-192/14, C-295/14, C-389/14 un C-391/14 līdz C-393/14 konstatēja, ka Komisijai, nosakot maksimālo ikgadējos kvotu apjomu saskaņā ar Direktīvas 2003/87/EK 10.a panta 5. punkta b) apakšpunktu, nevajadzēja ņemt vērā emisijas, kas rodas Direktīvas 2003/87/EK I pielikumā uzskaitīto darbību rezultātā no 2013. gada, ja vien šīs emisijas nav radījušas iekārtas, uz kurām attiecas emisijas kvotu tirdzniecības sistēma pirms šā datuma. Tāpēc Tiesa secināja, ka Komisija nenoteica maksimālo ikgadējo kvotu apjomu atbilstoši Direktīvas 2003/87/EK 10.a panta 5. punkta b) apakšpunktam un ka vienotais starpnozaru korekcijas koeficients, kas noteiks Lēmuma 2013/448/ES 4. pantā un II pielikumā, arī ir pretrunā minētajam noteikumam. Tādējādi Lēmuma 2013/448/ES 4. pantu un II pielikumu Tiesa atzina par spēkā neesošu.

               (6)

               Lai pildītu šo spriedumu, Komisijai jāpārrēķina maksimālais ikgadējais kvotu apjoms iekārtām, kas ir tiesīgas saņemt bezmaksas kvotas atbilstoši Direktīvas 2003/87/EK 10.a panta 5. punkta b) apakšpunkta prasībām, un tāpēc attiecīgi jāgroza vienotais starpnozaru korekcijas koeficients.

               (7)

               Direktīvas 2003/87/EK 10.a panta 5. punkta b) apakšpunktā minēto kvotu apjomu pārrēķinu veica, pielietojot to pašu metodiku un izmantojot tos pašus datus, ko izmantoja sākotnējā aprēķinā 2013. gadā. Komisija sākotnēji ņēma vērā emisijas, ko radījušas iekārtas, uz kurām attiecas ES ETS pirms 2013. gada 1. janvāra, un kas radušās Direktīvas 2003/87/EK I pielikumā uzskaitīto darbību rezultātā tikai no 2013. gada; saskaņā ar Tiesas spriedumu šīs emisijas nebija jāiekļauj maksimālā ikgadējā kvotu apjoma aprēķinā, kā noteikts Direktīvas 2003/87/EK 10.a panta 5. punktā.

               (8)

               Komisija kā atskaites punktu ir izmantojusi sākotnējos oficiālos dalībvalstu iesniegtos datus. Komisija apspriedās ar dalībvalstīm par to emisijas datu iesniegšanu un vajadzības gadījumā pieprasīja papildu skaidrojumus. Saskaņā ar 10.a panta 5. punktu tikai iekārtas, par kurām dalībvalstis iesniedza verificētas emisijas, tika ņemtas vērā.

               (9)

               Tad Komisija no aprēķina izslēdza iekārtas, ja tās veica darbības, uz kurām Direktīva 2003/87/EK attiecās tikai no 2013. gada, bet tās piedalījās emisijas kvotu tirdzniecības sistēmā jau pirms 2013. gada. Turklāt tika izslēgtas emisijas no iekārtām, kuras dalībvalstis bija izvēlējušās saskaņā ar Direktīvas 2003/87/EK 24. pantu pirms 2013. gada.

               (10)

               Iekārtas, kuras laikposmā no sākotnējo datu vākšanas līdz 2013. gadam ietekmēja vai nu strukturālas izmaiņas, piemēram, apvienošanās, šķelšanās vai slēgšana, vai arī tehniskas izmaiņas, kā rezultātā tās vairs neatbilda attiecīgajām robežvērtībām, kas noteiktas Direktīvas 2003/87/EK I pielikumā, pārrēķinu procesā joprojām tika ņemtas vērā, jo šīs pārmaiņas nevarēja paredzēt datu vākšanas datumā. Tā paša iemesla dēļ pārrēķinā ņēma vērā iekārtas, kuras izslēgtas no sistēmas saskaņā ar Direktīvas 2003/87/EK 27. pantu.

               (11)

               Izmaiņas, kas radās, labojot kļūdas valstu īstenošanas pasākumos 2013.–2020. gadam, kurus īstenoja līdz 2016. gada beigām, pārrēķinu procesā ņēma vērā, jo pareizām vērtībām jau bija jābūt, kad sākotnēji tika aprēķināts starpnozaru korekcijas koeficients.

               (12)

               Tiesa 2016. gada 28. aprīļa spriedumā nepārprotami ierobežoja laikā Lēmuma 2013/448/ES 4. panta un II pielikuma atzīšanu par spēkā neesošu, pirmkārt, tā, lai šis spriedums rada tiesiskas sekas ne agrāk kā 10 mēnešus pēc šā sprieduma pasludināšanas dienas. Tādējādi Lēmumā 2013/448/ES noteiktais starpnozaru korekcijas koeficients zaudē savu spēku ar 2017. gada 1. martu. Otrkārt, pasākumi, kas noteikti līdz šim datumam, pamatojoties uz šīm par spēkā neesošām atzītajām tiesību normām, nebūtu apstrīdami.

               (13)

               Saskaņā ar Tiesas spriedumu, kurā īpaši uzsvērti primāri tiesiskās noteiktības apsvērumi, dalībvalstu pasākumi par kvotu sadalījumu 2013.–2020. gadam, kā arī jebkādas turpmākas izmaiņas vai papildinājumi pasākumiem, kas pieņemti līdz šā lēmuma spēkā stāšanās brīdim, paliek spēkā. Šajā lēmumā noteiktais starpnozaru korekcijas koeficients ir jāpiemēro lēmumos, kas pieņemti no 2017. gada 1. marta, ar kuriem izveido vai maina kvotu sadales tiesības un kuros šo tiesību noteikšanai izmanto starpnozaru korekcijas koeficientu,

         IR PIEŅĒMUSI ŠO LĒMUMU.
   1. pants
   Ar šo Lēmumu 2013/448/ES groza šādi:

               1)

               lēmuma 4. pantu aizstāj ar šādu:
               “4. pants
               Vienotais starpnozaru korekcijas koeficients, kas minēts Direktīvas 2003/87/EK 10.a panta 5. punktā un noteikts saskaņā ar Lēmuma 2011/278/ES 15. panta 3. punktu, ir norādīts šā lēmuma II pielikumā.”;

               2)

               lēmuma II pielikumu aizstāj ar tekstu šā lēmuma pielikumā.

         2. pants
   Šis lēmums stājas spēkā 2017. gada 1. martā.

      Briselē, 2017. gada 24. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 275, 25.10.2003., 32. lpp.

      (2)  OV L 130, 17.5.2011., 1. lpp.

      (3)  Komisijas 2013. gada 5. septembra Lēmums 2013/448/ES par valstu īstenošanas pasākumiem attiecībā uz bezmaksas siltumnīcefekta gāzu emisijas kvotu pagaidu piešķiršanu saskaņā ar Eiropas Parlamenta un Padomes Direktīvas 2003/87/EK 11. panta 3. punktu (OV L 240, 7.9.2013., 27. lpp.).

      PIELIKUMS
      Lēmuma 2013/448/ES II pielikumu aizstāj ar šādu:

            “II PIELIKUMS
            Starpnozaru korekcijas koeficienta vērtības, kas attiecas uz bezmaksas kvotu piešķiršanu iekārtām, uz ko neattiecas Direktīvas 2003/87/EK 10.a panta 3. punkts par 2013.–2020. gadu, ir šādas:

                        Gads

                        Starpnozaru korekcijas koeficients

                        2013

                        89,207101 %

                        2014

                        87,657727 %

                        2015

                        86,090119 %

                        2016

                        84,506152 %

                        2017

                        82,905108 %

                        2018

                        81,288476 %

                        2019

                        79,651677 %

                        2020

                        78,009186 %”


title: Padomes Lēmums (KĀDP) 2016/1338 (2016. gada 4. augusts), ar kuru groza Lēmumu (KĀDP) 2015/2052, ar ko pagarina pilnvaru termiņu Eiropas Savienības īpašajam pārstāvim Kosovā (Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.)

text:
                  5.8.2016

                  LV

                  Eiropas Savienības Oficiālais Vēstnesis

                  L 212/109

            PADOMES LĒMUMS (KĀDP) 2016/1338
      (2016. gada 4. augusts),
      ar kuru groza Lēmumu (KĀDP) 2015/2052, ar ko pagarina pilnvaru termiņu Eiropas Savienības īpašajam pārstāvim Kosovā (*)

      EIROPAS SAVIENĪBAS PADOME,
      ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
      ņemot vērā Savienības Augstās pārstāves ārlietās un drošības politikas jautājumos priekšlikumu,
      tā kā:

                  (1)

                  Padome 2012. gada 25. janvārī pieņēma Lēmumu 2012/39/KĀDP (1), ar ko par Eiropas Savienības īpašo pārstāvi (ESĪP) Kosovā iecēla Samuel ŽBOGAR kungu.

                  (2)

                  Padome 2015. gada 16. novembrī pieņēma Lēmumu (KĀDP) 2015/2052 (2), ar ko ESĪP pilnvaru termiņu pagarina līdz 2017. gada 28. februārim.

                  (3)

                  Pēc Samuel ŽBOGAR kunga iecelšanas citā amatā par jauno ESĪP Kosovā laikposmā no 2016. gada 1. septembra līdz 2017. gada 28. februārim būtu jāieceļ Nataliya APOSTOLOVA kundze.

                  (4)

                  Tāpēc būtu attiecīgi jāgroza Lēmums (KĀDP) 2015/2052.

                  (5)

                  ESĪP savas pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

            IR PIEŅĒMUSI ŠO LĒMUMU.
      1. pants
      Grozījums Lēmumā (KĀDP) 2015/2052
      Lēmuma (KĀDP) 2015/2052 1. pantu aizstāj ar šādu:

         “1. pants
         Eiropas Savienības īpašais pārstāvis
         1.   Ar šo Eiropas Savienības īpašā pārstāvja (ESĪP) Kosovā Samuel ŽBOGAR kunga pilnvaru termiņš tiek pagarināts līdz 2016. gada 31. augustam.
         2.   Ar šo par ESĪP Kosovā laikposmā no 2016. gada 1. septembra līdz 2017. gada 28. februārim ieceļ Nataliya APOSTOLOVA kundzi.
         3.   ESĪP pilnvaras var izbeigt ātrāk, ja Padome pēc Savienības Augstā pārstāvja ārlietās un drošības politikas jautājumos (AP) priekšlikuma tā izlemj.”

      2. pants
      Stāšanās spēkā
      Šis lēmums stājas spēkā tā pieņemšanas dienā.

         Briselē, 2016. gada 4. augusts

               Padomes vārdā –

               priekšsēdētājs

            M. LAJČÁK

         (*)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.

         (1)  Padomes Lēmums 2012/39/KĀDP (2012. gada 25. janvāris), ar ko ieceļ Eiropas Savienības īpašo pārstāvi Kosovā (OV L 23, 26.1.2012., 5. lpp.).

         (2)  Padomes Lēmums (KĀDP) 2015/2052 (2015. gada 16. novembris), ar ko pagarina pilnvaru termiņu Eiropas Savienības īpašajam pārstāvim Kosovā (OV L 300, 17.11.2015., 22. lpp.).


title: Padomes Lēmums ( 2014. gada 18. marts ), ar ko ieceļ un nomaina Eiropas Profesionālās izglītības attīstības centra valdes locekļus

text:
               21.3.2014

               LV

               Eiropas Savienības Oficiālais Vēstnesis

               C 82/2

      PADOMES LĒMUMS

   (2014. gada 18. marts),
   ar ko ieceļ un nomaina Eiropas Profesionālās izglītības attīstības centra valdes locekļus
   2014/C 82/02
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Padomei iesniegtās Komisijas izvirzītās kandidatūras valdes locekļu darba ņēmēju organizāciju pārstāvju kategorijā,
   tā kā:

               (1)

               Ar 2012. gada 16. jūlija Lēmumu (2) Padome iecēla Eiropas Profesionālās izglītības attīstības centra valdes locekļus uz laikposmu no 2012. gada 18. septembra līdz 2015. gada 17. septembrim.

               (2)

               Ir jāieceļ amatā valdes loceklis no Horvātijas,

         IR PIEŅĒMUSI ŠO LĒMUMU.
   Vienīgais pants
   Ar šo turpmāk minētā persona tiek iecelta par Eiropas Profesionālās izglītības attīstības centra valdes locekli uz atlikušo pilnvaru laiku, proti, līdz 2015. gada 17. septembrim.

                  DARBA ŅĒMĒJU ORGANIZĀCIJU PĀRSTĀVJI

               HORVĀTIJA

                  Dijana ŠOBOTA kundze

               Izpildsekretāre starptautiskās sadarbības un izglītības jautājumos

                  UATUC

      Briselē, 2014. gada 18. martā

            Padomes vārdā –

            priekšsēdētājs

         E. VENIZELOS

      (1)  OV L 39, 13.2.1975., 1. lpp.

      (2)  OV C 228, 31.7.2012., 3. lpp.


title: 2007/741/EK: Komisijas Lēmums ( 2007. gada 8. novembris), ar ko groza Lēmumu 2007/102/EK par darba plāna 2007. gadam pieņemšanu Kopienas rīcības programmas īstenošanai sabiedrības veselības aizsardzības jomā (2003–2008), iekļaujot gada darba programmu dotācijām (Dokuments attiecas uz EEZ)

text:
               17.11.2007

               LV

               Eiropas Savienības Oficiālais Vēstnesis

               L 300/73

      KOMISIJAS LĒMUMS

   (2007. gada 8. novembris),
   ar ko groza Lēmumu 2007/102/EK par darba plāna 2007. gadam pieņemšanu Kopienas rīcības programmas īstenošanai sabiedrības veselības aizsardzības jomā (2003–2008), iekļaujot gada darba programmu dotācijām
   (Dokuments attiecas uz EEZ)
   (2007/741/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu un jo īpaši tā 152. panta 1. punktu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1), un jo īpaši tās 110. pantu,
   ņemot vērā Eiropas Parlamenta un Padomes 2002. gada 23. septembra Lēmumu Nr. 1786/2002/EK par Kopienas rīcības programmas pieņemšanu sabiedrības veselības aizsardzības jomā (2003–2008) (2) un jo īpaši tā 8. panta 1. punktu,
   ņemot vērā Komisijas 2004. gada 15. decembra Lēmumu 2004/858/EK, ar kuru izveido [sabiedrības] Veselības aizsardzības programmas izpildaģentūru Kopienas darbību pārvaldei veselības aizsardzības jomā – atbilstīgi Padomes Regulai (EK) Nr. 58/2003 (3), un jo īpaši tā 6. pantu,
   tā kā:

               (1)

               Darba plāns 2007. gadam tika pieņemts 2007. gada 12. februārī.

               (2)

               Pieejamais (saistību) budžets 2007. gadam bija paredzēts EUR 40 000 000 apmērā. EEZ/EBTA valstu iemaksas plānoja EUR 912 000 apmērā. Vienas kandidātvalsts (Turcijas) iemaksa bija paredzēta EUR 958 000 apmērā. Kopējais 2007. gada budžets tika plānots EUR 41 870 000 apmērā. Provizoriskā kopējā summa uzaicinājumam iesniegt priekšlikumus bija plānota EUR 33 888 000 apmērā. Provizoriskā kopējā summa konkursam bija EUR 4 064 000.

               (3)

               No EEZ/EBTA valstīm saņemto iemaksu summa bija EUR 884 640. No pieteikuma iesniedzējas valsts (Turcijas) tiks saņemta iemaksa EUR 957 697 apmērā. Bijušās kandidātvalstis Bulgārija, Čehija, Igaunija, Ungārija, Lietuva, Rumānija un Slovēnija, pamatojoties uz paplašināšanās protokoliem, veica iemaksas Sabiedrības veselības aizsardzības programmā EUR 7 133 382,18 apmērā, no kuriem EUR 1 226 395,90 tika iemaksāti minētās programmas iepriekšējos gados. Tādējādi EUR 5 906 986,28 joprojām ir pieejami 2007. gadā finansējamiem pasākumiem.

               (4)

               Kopējais 2007. gadam pieejamais budžets ir EUR 47 749 323,28. Kopējā summa, kas paredzēta uzaicinājumam iesniegt priekšlikumus, ir EUR 37 888 963. Kopējā konkursam paredzētā summa ir EUR 5 324 000.

               (5)

               Pasākumi, ko sākotnēji bija paredzēts īstenot 2007. gadā, sadarbībā ar ESAO tiks pārcelti uz 2008. gadu, tādēļ daļa no budžeta, kas paredzēts tiešo dotāciju līgumu ar ESAO finansēšanai, tagad ir pieejama citiem 2007. gada pasākumiem. Sadarbībā ar PVO ir plānoti trīs pasākumi, un viens pasākums – sadarbībā ar Starptautisko Vēža izpētes aģentūru (SVIA); pasākumu kopējā summa ir EUR 2 550 000, lai gan plānotā summa bija EUR 2 032 000.

               (6)

               Ņemot vērā to, ka ir pieejams lielāks budžets, ir jāgroza 2007. gada darba plāns, finansējot lielāku skaitu konkursu, projektu saskaņā ar 2007. gada uzaicinājumu iesniegt priekšlikumus un tiešo dotāciju līgumu ar starptautiskām organizācijām.

               (7)

               Budžeta gada sākumā attiecīgā summa, kas pieejama budžeta pozīcijā 17 03 01 01, tika novirzīta uz pozīciju 17 03 06, jo galīgajā 2007. gada budžetā pozīcijai 17 03 01 01 nebija vajadzīgās saistību summas.

               (8)

               Programmas administratīvās pārvaldības izdevumi tiek segti no budžeta pozīcijas 17 01 04 02 (4).

               (9)

               Sabiedrības veselības aizsardzības programmas komiteja sniedza labvēlīgu atzinumu saistībā ar šo lēmuma projektu.

               (10)

               Tādēļ attiecīgi jāgroza Komisijas Lēmums 2007/102/EK (5),

         IR NOLĒMUSI ŠĀDI.
   Vienīgais pants
   Lēmuma 2007/102/EK I pielikumu groza šādi.

               1)

               Pielikuma 1.2. punktu (Līdzekļi) aizstāj ar šādu tekstu:
               “Budžeta grozījumos Nr. 1/2007 budžeta pozīcijā 17 03 01 01 paredzētas darbības apropriācijas EUR 38 800 000 apmērā un pozīcijā 17 01 04 02 – apropriācijas pārvaldībai EUR 1 200 000 apmērā.
               Pārvaldības apropriācijām, kas saistītas ar Sabiedrības veselības aizsardzības izpildaģentūru, atbilstīgā budžeta pozīcija ir 17 01 04 30.
               Apstiprinātais 2007. gada (saistību) budžets ir EUR 40 000 000.
               Darbības apropriāciju budžets ir EUR 38 800 000. Pārvaldības apropriāciju budžets ir EUR 1 200 000.
               Šo budžetu papildina:

                           —

                           no EEZ/EBTA valstīm saņemtās iemaksas EUR 884 640 apmērā,

                           —

                           vienas pieteikuma iesniedzējas valsts (Turcijas) iemaksa, kas plānota EUR 957 697 apmērā,

                           —

                           bijušo kandidātvalstu Bulgārijas, Čehijas, Igaunijas, Ungārijas, Lietuvas, Rumānijas un Slovēnijas iemaksas EUR 5 906 986,28 apmērā.

                     Tādējādi kopējais 2007. gada budžets ir EUR 47 749 323,28. Tajā ietilpst gan līdzekļi darbības budžetam, gan arī līdzekļi tehniskajai un administratīvajai palīdzībai:

                           —

                           darbības budžeta kopējā summa plānota EUR 46 416 963,28 apmērā,

                           —

                           pārvaldības budžeta kopējā summa plānota EUR 1 332 360 apmērā.

                     No darbības budžeta EUR 5 324 000 paredzēts tērēt konkursiem, bet EUR 2 550 000 – tiešajām dotācijām starptautiskajām organizācijām.
               Provizoriskā kopējā summa uzaicinājumam iesniegt priekšlikumus plānota EUR 37 888 963 apmērā.
               Ciktāl ir runa par dotāciju piešķiršanu uzaicinājumiem iesniegt priekšlikumus, mērķis ir panākt līdzsvaru starp dažādām programmas jomām, ņemot vērā saņemto priekšlikumu kvalitāti un kvantitāti, ja vien nerodas īpašs apdraudējums sabiedrības veselībai (piem., gripas pandēmija), kas būtu par pamatu līdzekļu pārdalei. Ja 2007. gada beigās darbības budžetā vēl būs palikuši neizmantoti līdzekļi, tos novirzīs dotācijām, kuras izraudzītas saskaņā ar 2007. gada uzaicinājumu iesniegt priekšlikumus.”

               2.

               Pielikuma 2.1. punktu (Uzaicinājums iesniegt priekšlikumus) groza šādi:

                           —

                           ceturto daļu aizstāj ar šādu tekstu:

                              “Provizoriskā kopējā summa uzaicinājumam iesniegt priekšlikumus plānota EUR 37 888 963 apmērā.”,

                           —

                           minētā punkta devīto daļu aizstāj ar šādu tekstu:

                              “Jāpiebilst, ka Kopienas finansiālās līdzdalības summa, salīdzinot ar provizorisko summu, izraudzītajos projektos pārrunu posmā var mainīties robežās no – 20 % līdz + 10 %, atkarībā no pārrunu gaitas.”

               3.

               Pielikuma 2.2. punkta (Konkursu izsludināšana) pirmo daļu aizstāj ar šādu tekstu:
               “Pakalpojumu iepirkumus finansē no budžeta pozīcijām 17 03 01 01 un 17 01 04 02. Provizoriskā kopējā summa konkursu finansēšanai varētu sasniegt EUR 5 324 000.”

               4.

               Pielikuma 2.3.1. punktu (Sadarbības jomas 2007. gadā) aizstāj ar šādu tekstu:
               “Atbilstīgi programmas lēmuma 11. pantam programmas gaitā jāsadarbojas ar sabiedrības veselības jomā kompetentām starptautiskām organizācijām un Eiropas Ekonomikas zonas (EEZ) valstīm, saskaņojot to ar Komisijas dienestiem, kas nodarbojas ar tiem pašiem jautājumiem.
               Sadarbība ar Pasaules Veselības organizāciju (PVO)
               Sadarbību ar PVO īstenos, ņemot vērā turpmāko:

                           —

                           nolīgumu starp Apvienoto Nāciju Organizāciju un Eiropas Kopienu par principiem, ko piemēro, Kopienai finansējot vai līdzfinansējot programmas un projektus, kurus pārvalda Apvienoto Nāciju Organizācija, kas stājās spēkā 1999. gada 9. augustā, un pārbaudes klauzulas nolīgumu starp Eiropas Kopienu un Apvienoto Nāciju Organizāciju, kas stājās spēkā 1995. gada 1. janvārī (ar grozījumiem),

                           —

                           vēstuļu apmaiņu starp PVO un Eiropas Komisiju par sadarbības nostiprināšanu un pastiprināšanu (tostarp paziņojumu par regulējumu un pasākumiem sadarbībai starp PVO un Eiropas Komisiju, kas ir daļa no vēstuļu apmaiņas),

                           —

                           ja ārkārtas apstākļos nav panākta cita vienošanās, Eiropas Komisijas finansiālo atbalstu PVO veiktām darbībām sniedz saskaņā ar Finanšu un administratīvās sistēmas nolīgumu starp Eiropas Kopienu un Apvienoto Nāciju Organizāciju, kas stājās spēkā 2003. gada 29. aprīlī (PVO tam pievienojusies 2003. gada 11. decembrī).

                     Apspriežoties ar PVO, ir noteiktas prioritārās jomas – klimata izmaiņas/vide, uztura un fizisko aktivitāšu uzraudzība, kā arī garīgā veselība.

                           —

                           Klimata pārmaiņas – informācija par vidi un veselību, lai izveidotu atbalsta rīku ar klimatu saistītās informācijas lēmumu pieņemšanai attiecībā uz karstumu Eiropā; šis atbalsta rīks ir daļa no ES brīdināšanas sistēmas, lai saglabātu labu veselību karstumā, un paredzēts karsta laika prognozēšanai Eiropā.

                           —

                           Uztura un fizisko aktivitāšu uzraudzības mērķi ir datubāzu savienošana, to satura atjaunināšana un tehniskā atbalsta nodrošināšana dalībvalstīm, lai standartizētu Komisijas un PVO savākto informāciju un novērtētu tās kvalitāti.

                           —

                           Garīgā veselība. Šī jomas mērķi ir plašās pieredzes un iniciatīvu sakārtošana garīgās veselības veicināšanas jomā, garīgo traucējumu profilakse un cilvēku ar garīgās veselības traucējumiem sociālā iekļaušana valsts, reģionālā un vietējā līmenī, uzticamu līderu veselības jomā apzināšana un atbalsts, kā arī pierādījumu trūkumu apzināšana jomās, kurās vajadzīga turpmāka izpēte.

                     Izpildot šos mērķus, izdosies izvairīties no pasākumu dubultošanās vai pārklāšanās ar citiem Kopienas finansētiem pasākumiem, jo īpaši tādiem pasākumiem, ko finansē sabiedrības veselības aizsardzības programmas ietvaros.
               Sadarbība ar Starptautisko Vēža izpētes aģentūru (SVIA), kas ir PVO struktūrvienība
               Ar SVIA plānota atsevišķa vienošanās par projektu, lai izstrādātu Eiropas perspektīvas pētījumu par uzturu un vēzi (EPIC) un Eiropas tīklu vēža uzskaitei (ENCR), atjauninātu Eiropas pretvēža rīcības kodeksu un sagatavotu brošūru par mirstību no vēža Eiropas Savienībā, izmantojot jaunākos datus par mirstību (6).

               5.

               Pielikuma 2.3.2. punktu (Finansējums) aizstāj ar šādu tekstu:
               “Finansējumu pasākumiem, kas kopīgi ar iepriekš minētajām starptautiskajām organizācijām, var piešķirt tikai ar tiešu dotāciju līgumu starpniecību. Pateicoties tiešo dotāciju līgumiem, palielināsies sinerģija un Eiropas Komisijas atsaucība pret starptautiskajām organizācijām kopīgi finansētu pasākumu gadījumā. Šīm organizācijām ir zināms potenciāls, kas saistīts ar to īpašajiem uzdevumiem un pienākumiem, tāpēc tās ir īpaši kvalificētas veikt dažas no šajā darba programmā norādītajām darbībām, kurām par vispiemērotāko procedūru tiek uzskatīti tiešo dotāciju līgumi.
               Finansiālā ieguldījuma summa vienai organizācijai var būt līdz 60 % no attiecīgo projektu attaisnotajām izmaksām. Komisija katrā atsevišķā gadījumā noteiks maksimālo piešķiramo procentālo daļu.
               Tiešos dotāciju līgumus finansē no budžeta pozīcijas 17 03 01 01; tiešo dotāciju provizoriskā summa ir EUR 2 550 000. Šo summu var palielināt, ja darbības budžetā ir pieejamas neizmantotas apropriācijas.”

      Briselē, 2007. gada 8. novembrī

            Komisijas vārdā —

            Komisijas loceklis

         Markos KYPRIANOU

      (1)  OV L 248, 16.9.2002., 1. lpp. Regulā jaunākie grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (2)  OV L 271, 9.10.2002., 1. lpp. Lēmumā grozījumi izdarīti ar Lēmumu 786/2004/EK (OV L 138, 30.4.2004., 7. lpp.).

      (3)  OV L 369, 16.12.2004., 73. lpp.

      (4)  Budžeta grozījumi Nr. 1, OV L 124, 15.5.2007., 1. lpp.

      (5)  OV L 46, 16.2.2007., 27. lpp.

      (6)  http://ec.europa.eu/health/ph_international/int_organisations/who_en.htm”


title: Padomes Lēmums ( 2007. gada 6. decembris ) par Bulgārijas un Rumānijas pievienošanos Konvencijai, kas izstrādāta, pamatojoties uz Līguma par Eiropas Savienību K3. pantu, par Eiropas Kopienu finansiālo interešu aizsardzību, 1996. gada 27. septembra Protokolam, 1996. gada 29. novembra Protokolam un 1997. gada 19. jūnija Otrajam protokolam

text:
               12.1.2008

               LV

               Eiropas Savienības Oficiālais Vēstnesis

               L 9/23

      PADOMES LĒMUMS

   (2007. gada 6. decembris)
   par Bulgārijas un Rumānijas pievienošanos Konvencijai, kas izstrādāta, pamatojoties uz Līguma par Eiropas Savienību K3. pantu, par Eiropas Kopienu finansiālo interešu aizsardzību, 1996. gada 27. septembra Protokolam, 1996. gada 29. novembra Protokolam un 1997. gada 19. jūnija Otrajam protokolam
   (2008/40/TI)
   EIROPAS SAVIENĪBAS PADOME,
   ņemot vērā Līgumu par Eiropas Savienību,
   ņemot vērā 2005. gada Pievienošanās aktu un jo īpaši tā 3. panta 4. punktu,
   ņemot vērā Komisijas ieteikumu,
   ņemot vērā Eiropas Parlamenta atzinumu (1),
   tā kā:

               (1)

               Konvencija, kas izstrādāta, pamatojoties uz Līguma par Eiropas Savienību K3. pantu, par Eiropas Kopienu finansiālo interešu aizsardzību (2) (turpmāk “Konvencija”) tika parakstīta Briselē 1995. gada 26. jūlijā un stājās spēkā 2002. gada 17. oktobrī.

               (2)

               Konvenciju papildināja ar Protokolu, kas izstrādāts, pamatojoties uz K3. pantu Līgumā par Eiropas Savienību, un pievienots Konvencijai par Eiropas Kopienu finanšu interešu aizsardzību (3) (turpmāk “1996. gada 27. septembra Protokols”), kurš tika parakstīts Briselē 1996. gada 27. septembrī, un ar Protokolu, kas sastādīts, pamatojoties uz Līguma par Eiropas Savienību K3. pantu, attiecībā uz Konvencijas par Eiropas Kopienu finanšu interešu aizsardzību interpretāciju Eiropas Kopienu Tiesā ar prejudiciālu nolēmumu palīdzību (4) (turpmāk “1996. gada 29. novembra Protokols”), kurš tika parakstīts Briselē 1996. gada 29. novembrī. Abi minētie protokoli stājās spēkā 2002. gada 17. oktobrī.

               (3)

               Konvenciju vēlāk papildināja ar Otro protokolu Konvencijai par Eiropas Kopienu finanšu interešu aizsardzību, kas izstrādāts, pamatojoties uz Līguma par Eiropas Savienību K3. pantu (5) (turpmāk “1997. gada 19. jūnija Otrais protokols”), kurš tika parakstīts Briselē 1997. gada 19. jūnijā, bet vēl nav stājies spēkā.

               (4)

               2005. gada Pievienošanās akta 3. panta 3. punktā ir paredzēts, ka Bulgārija un Rumānija pievienojas konvencijām un protokoliem, kas uzskaitīti Pievienošanās akta I pielikumā, kurā inter alia ir iekļauta Konvencija, 1996. gada 27. septembra Protokols, 1996. gada 29. novembra Protokols un 1997. gada 19. jūnija Otrais protokols. Attiecībā uz Bulgāriju un Rumāniju konvencijas un protokoli, kas uzskaitīti 2005. gada Pievienošanās akta I pielikumā, stājas spēkā dienā, ko nosaka Padome,

         IR PIEŅĒMUSI ŠO LĒMUMU.
   1. pants
   Konvencijas, 1996. gada 27. septembra Protokola, 1996. gada 29. novembra Protokola un 1997. gada 19. jūnija Otrā protokola teksti bulgāru un rumāņu valodā (6) ir autentiski ar tādiem pašiem nosacījumiem kā pārējie minētās konvencijas un minēto protokolu teksti.
   2. pants
   1.   Attiecībā uz Bulgāriju un Rumāniju Konvencija, 1996. gada 27. septembra Protokols un 1996. gada 29. novembra Protokols stājas spēkā pirmā mēneša pirmajā dienā pēc šā lēmuma pieņemšanas dienas, ja vien tie Bulgārijā un Rumānijā jau nav stājušies spēkā pirms minētās dienas.
   2.   Attiecībā uz Bulgāriju un Rumāniju 1997. gada 19. jūnija Otrais protokols stājas spēkā tajā pašā dienā, kad tas stājas spēkā attiecībā uz valsti, kas bija Eiropas Savienības dalībvalsts brīdī, kad Padome pieņēma aktu par minētā protokola izstrādi (7) un kas pēdējā izpilda minētā protokola 16. panta 2. punktā paredzēto paziņošanas pienākumu.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2007. gada 6. decembrī

            Padomes vārdā —

            priekšsēdētājs

         A. COSTA

      (1)  2007. gada 23. oktobra Atzinums (Oficiālajā Vēstnesī vēl nav publicēts).

      (2)  OV C 316, 27.11.1995., 49. lpp.

      (3)  OV C 313, 23.10.1996., 2. lpp.

      (4)  OV C 151, 20.5.1997., 2. lpp.

      (5)  OV C 221, 19.7.1997., 12. lpp.

      (6)  Konvenciju un tās protokolus bulgāru un rumāņu valodā vēlāk publicē OV īpašajā izdevumā.

      (7)  Padomes Akts (1997. gada 19. jūnijs), ar ko izstrādā Konvencijas par Eiropas Kopienu finanšu interešu aizsardzību Otro protokolu (OV C 221, 19.7.1997., 11. lpp.).